ব্ল্যাক কফিতে সামান্য এই উপকরণ, পুজোর আগে কমবেই ওজন

ওয়েব ডেস্ক: সারাদিনের কর্মব্যস্ততায় অনায়সে কয়েক কাপ ব্ল্যাক কফি (Black Coffee) খেয়ে ফেলেন অফিস কর্মীরা। কফির কাপে চুমুক দিলে নাকি কাজের গতি ফেরে। ঘুম কাটে। তবে শুধু তাঁরাই নয়, নতুন প্রজন্মও সকাল হতেই হাতে তুলে নেয় ব্ল্যাক কফি (Black Coffee)। ব্ল্যাক কফির যে একাধিক উপকার রয়েছে তা অনেকেরই জানা। সামনেই তো পুজো। পুজোর আগে ওজন কমাতে (Weight Control) কিন্তু দারুণ কাজ দেবে এই পানীয়। অবাক লাগলেও কিন্তু এটাই সত্যি! এমনটাই দাবি হাভার্ড স্কুল অফ পাবলিক হেলথের একটি সমীক্ষার।

প্রতিদিন চার কাপ ব্ল্যাক কফি খেলে ৪ শতাংশ শরীরের মেদ ঝরতে পারে। চটজলদি ওজন হাতের মুঠোয় আনতে অব্যর্থ এই পানীয়। এতে থাকা বায়ো-অ্যাক্টিভ উপাদান ও ক্লোরোজেনিক অ্যাসিড শরীরের ওজন হ্রাসে ম্যাজিক দেখায়। তবে চিনি মিশিয়ে খেলে কিন্তু চলবে না। গরম জলে সামান্য কফি গুঁড়ো মিশিয়ে তৈরি করা কফিতেই চুমুক দিতে হবে। তবেই উপকার মিলবে! তবে তিতকুটে কফির স্বাদে একটু বদল আনতে কিছু উপকরণ মিশিয়ে কফি ফুটিয়ে নিতে পারেন। কী কী উপকরণ? জেনে নিন।

১. কফির সঙ্গে আদা (Ginger) মেশালে বাড়তি উপকার পাওয়া যায়। আদা শরীরে তাপ উৎপাদন বাড়ায়, ফলে দ্রুত ক্যালরি খরচ হয়ে চর্বি গলতে সহায়তা করে। পাশাপাশি এটি হজমশক্তি উন্নত করে, বদহজম ও গ্যাসের সমস্যাও কমায়। নিয়মিত কফির সঙ্গে আদা খেলে মেটাবলিজ়ম দ্রুত হয়, যা শরীরকে আরও প্রাণবন্ত রাখে।

আরও পড়ুন:ঘুরতে গিয়ে সর্বস্বান্ত! জেনে নিন কী কী বিষয় মাথায় রাখতে হবে

২. ওজন নিয়ন্ত্রণে রাখতে কফিতে অল্প জায়ফল গুঁড়ো যোগ করতে পারেন। এতে শুধু স্বাদই বাড়ে না, শরীরের জন্যও হয় উপকারী। জায়ফলে উপস্থিত অ্যান্টিব্যাকটেরিয়াল উপাদান সংক্রমণ প্রতিরোধ করে এবং ভাইরাসের বিরুদ্ধে লড়াই করে। এছাড়া এটি কোষ্ঠকাঠিন্য ও হজমের সমস্যা দূর করতে সাহায্য করে। আর পেট পরিষ্কার থাকলে ওজন কমানো আরও সহজ হয়।

৩. স্বাদে বদল আনতে ব্ল্যাক কফিতে (Black Coffee) দারুচিনি ব্যবহার করতে পারেন। এটি ইনসুলিনের কার্যকারিতা বাড়াতে এবং রক্তের শর্করার মাত্রা নিয়ন্ত্রণে রাখতে সহায়ক। দারুচিনির মধ্যে থাকা অ্যান্টিঅক্সিডেন্ট কোষকে অক্সিডেটিভ স্ট্রেস থেকে রক্ষা করে ও প্রদাহ হ্রাস করে। ফলে দীর্ঘস্থায়ী নানা রোগের ঝুঁকি কমে। একই সঙ্গে দারুচিনি বিপাকক্রিয়া সক্রিয় করে ওজন কমাতেও সাহায্য করে।

দেখুন অন্য খবর